Diari Oficial de la Generalitat Valenciana


Sumari del DOGV 8396, del 03-10-2018 (2018/8737)

Notificació de la sentència dictada en el rotlle d'apel·lació número 307/2018.
------------------------------------------------------------------------------

### Dades del document

Número de DOGV
:   8396

Data del DOGV
:   03-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8737


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 307/2018. [2018/8737]  
La Secció Sisena de l'Audiència Provincial de València ha dictat, en el rotlle d'apel·lació número 307, la resolució l'encapçalament i la part dispositiva de la qual són com segueix:  
  
«Rotlle d'apel·lació número 2018/0307  
Sentència número 394/2018  
President: José Antonio Lahoz Rodrigo.  
Magistrats: María Mestre Ramos i José Francisco Lara Romero.  
  
València, 14 de setembre de 2018  
La Secció Sisena de l'Audiència Provincial de València, integrada pels magistrats anotats al marge, sent-hi ponent María Mestre Ramos, ha vist aquest recurs d'apel·lació interposat contra la Sentència de data 21 de novembre de 2017, dictada en les actuacions de judici ordinari número 1543/2015, tramitades pel Jutjat de Primera Instància 15 de València.  
Han sigut part en el recurs, com a apel·lant demandada, l'entitat mercantil Promocions Immobiliàries Montgó-Meri, SL, representada per la procuradora dels tribunals María José Sanz Benlloch, assistida del lletrat Francisco Argaya Roca; com a apel·lada demandant, Asemas Mútua de Seguros y Reaseguros a Prima Fija, representada per la procuradora dels tribunals Celia Sin Sánchez, assistida pel lletrat José Luis Martínez Morales; com a apel·lada demandada, l'entitat mercantil Constamar València, SL, no personada davant d'aquest tribunal.  
Vistos els preceptes legals al·ludits i la resta d'aplicables de manera general i concordant al cas de les actuacions,  
Dispose  
En atenció a allò que s'ha exposat, la Secció Sisena de l'Audiència Provincial de València, en nom del rei i per l'autoritat conferida per la Constitució aprovada pel poble espanyol, disposa:  
1r. Estimar el recurs d'apel·lació interposat per l'entitat mercantil Promocions Immobiliàries Montgó-Meri, SL.  
2n. Revocar parcialment la Sentència de data 21 de novembre de 2017 i en conseqüència es desestima la demanda interposada per l'entitat Asemas Mutua de Seguros y Reaseguros a Prima Fija contra l'entitat mercantil Promocions Immobiliàries Montgó Meri, SL, absolent aquesta.  
3r. En aquesta alçada no es fa una condemna expressa a costes processals.  
En primera instància s'imposen a la part demandant les causades a la demandada absolta.  
4t. Amb devolució del dipòsit.  
Aquesta sentència no és ferma i en contra podran interposar un recurs de cassació davant de la Sala Civil del Tribunal Suprem, si s'acredita interés cassacional. El recurs s'interposarà per mitjà d'un escrit presentat en aquest tribunal en el termini de vint dies hàbils comptadors des de l'endemà de la notificació (art. 477 i 479 de la LECn).  
També podran interposar recurs extraordinari per infracció processal davant de la Sala Civil del Tribunal Suprem per algun dels motius previstos en la Llei d'enjudiciament civil nova. El recurs haurà d'interposar-se per mitjà d'un escrit presentat davant d'aquest tribunal dins dels vint dies hàbils comptadors des de l'endemà de la notificació (art. 470.1 i disposició final setzena de la LECn) recurs extraordinari per infracció processal o recurs de cassació per interés cassacional.  
  
Aquesta és la nostra sentència, que pronunciem, manem i firmem.»  
  
  
I per a la publicació corresponent en el Diari Oficial de la Generalitat Valenciana, a fi de notificar-la a la part incompareixent demandada apel·lada, Constamar Valencia, SL.  
  
València, 20 de setembre de 2018.- La lletrada de l'Administració de justícia: Inmaculada Ripollés Martínez.